**KFI kurzustematika**

|  |  |  |  |  |  |
| --- | --- | --- | --- | --- | --- |
| 1. Alapadatok | Kurzus neve: Net Zero / Max profit - Fikciós tervezés 2021 ősz | | | | |
| A kurzus oktatója/i, elérhetősége(i): Húnfalvi András, ([hunfalvi.andras@mome.hu](mailto:hunfalvi.andras@mome.hu)), Herrmann Markus herrmann.markus[@mome.hu](mailto:ruppert.daniel@mome.hu)), Naszádi Anna (naszadi.anna@mome.hu) | | | | |
| Kód: | Tantervi hely: | Javasolt félév: | Kredit: 3 | Tanóraszám: 12  Egyéni hallgatói munkaóra: 40 |
| Kapcsolt kódok: | Típus: gyakorlat | Szab.vál-ként felvehető-e?  igen | Szab.vál. esetén sajátos előfeltételek: | |
| A kurzus kapcsolatai (előfeltételek, párhuzamosságok): | | | | |
| 2. Célmeghatározás | *A kurzus célja és alapelvei:*  A kurzus során megvizsgáljuk, hogy a tervezés hogyan alkalmazható kritika, spekuláció és hipotetizálás gyakorlataként, világunk lehetséges variációit létrehozva tervezői eszközökkel. A hallgatók új módszereket ismerhetnek meg a létező komplex rendszerekben rejlő lehetőségek azonosítására, majd egy design fiction metodikán alapuló folyamat során elgondolkodtató jövőbeni alternatívákat javasolhatnak ezekre a rendszerekre. A spekulatív tervezés lényegében a kérdezés eszköze. Célja tehát nem megvalósítható termék javaslatok tervezése, és nem is a témából következő kérdések megválaszolása. A létrejövő koncepciónak tükörként kell működnie, szemlélődést és vitát kezdeményezve arról a szerepről, amelyet a témaként megadott környezeti és szociokulturális jelenség játszik vagy játszhat az életünkben.  A kurzus két fő szakaszból áll: az elsőben jövő orientált narratív tervezési módszerek és jó példák megértésén keresztül segítjük a hallgatókat egy saját elképzelés kidolgozásában a jövő lehetséges alakulásáról. A második szakasz ezen hipotetikus jövőben létező diegetikus prototípusok létrehozására összpontosít. Minden létrejött prototípus egy egységes koncepcióra épülő kiállításon kerül bemutatásra. | | | | |
| *Tanulási eredmények (fejlesztendő szakmai és általános kompetenciák):*  *(a tantárgyi leírás alapján, azzal összhangban határozandók meg)*  design kutatás, rendszerelvű tervezés, narratív tervezés és kommunikáció, vízió alkotás, csapatmunka, kreatív írás | | | | |
| 3. Útvonal | *A kurzus keretében feldolgozandó témakörök, témák:*  A természeti környezetünk várható átalakulásának (+3°C) és az ezzel szoros összefüggésben történő szükséges gazdasági átalakulásnak a feldolgozása a közép-távoli jövőnkbe (+ 30 év) elképzelt fiktív termék- vagy szolgáltatás koncepciók tervezésén keresztül. A hallgatók a Net Zero célévébe ugranak, amikor már karbon kibocsátás nélkül kell profitot realizálni a gazdasági szereplőknek. Magyarország természeti adottságai a klímaváltozás következtében drasztikusan megváltoztak, ami természetesen komoly hatással volt a társadalmi és technológiai fejlődés irányára is... Ebben az előrevetített környezetben kell a két fős csapatoknak egy jövőbeli alteregót találni maguknak, majd ezen alterego nevében egy profitábilis (legális vagy illegális) vállalkozás ötletét bemutatni. | | | | |
| *A kurzus során alkalmazott KFI módszerek, eszközök:*  *design fiction, design kutatás, narratív tervezés, történetvilág (storyworld)* | | | | |
| *Tanulásszervezés/folyamatszervezés sajátosságai:*  *A kurzus menete, az egyes foglalkozások jellege és ütemezésük (több tanár esetén akár a tanári közreműködés megosztását is jelezve:*  Heti egy előadás az említett IK kutatókkal, majd a meghívott szakértőkkel (2), majd heti egy konzultáció IK kutatókkal, igény esetén szakértőkkel:   * alternatív világ tervezése + vállalkozás ötlet (4) * Narratíva workshop (1) * diegetikus probe tervezés és modellezés (5)   *A hallgatók tennivalói, feladatai:*   * Ajánlott irodalmi és filmes alkotások elolvasása/megtekintése (jellemzően természettudományos, szociokulturális illetve science fiction fókusszal) * A briefben megadott kontextus feltárása design kutatás módszereivel * Saját, szűkebb téma megtalálása a szakértők által felvázolt jövőképben komplex gondolkodást és kritikai szemléletet tanúsítva a megismert adatokkal és folyamatokkal kapcsolatban * Kreatív narratíva alkotás, mely magában foglalhat: kreatív írást, vázlatterveket bármilyen (indokolt) medium formájában * A narratíva ötletek értékelése és szelektálása rendszeres (rövid) prezentációk és konzultációk során * A létező világból az alternatív jövőbe vezető fiktív történet kommunikálása vizuális és szöveges eszközökkel * Az alternatív “világ” vizsgált szeletét hatékonyan bemutató moodboard vagy concept art elkészítése * Az elképzelt jövőben egy olyan termék vagy szolgáltatás koncepció tervezése, amely hihetően létezhetne a felvázolt alternatív világ részeként * Workshopon való részvétel, ahol a tervezőcsapatok koncepciói közötti kohézió megtalálására teszünk kísérletet irányított módon. * “Worldhinting”, a kitalált narratíva befogadását segítő apróbb vizuális, szöveges vagy más jellegű világdarabkák tervezése - **opcionális** * Mesélő modell (diegetic probe) tervezése, ami a termék vagy szolgáltatás koncepció egy tárgyiasult részlete * A modell elkészítése választott eszközzel * Végleges vállalkozás PITCH, kiállítás és megjelenés a helyszínen   *A tanulás környezete:*  Az Innovációs Központ Coworking terében a 3.emeleten | | | | |
| 4. Értékelés | *Értékelés (Több tanár és tanáronként külön értékelés esetén tanáronként megbontva)*  *Teljesítendő követelmények:*   * Az alternatív világba vezető eseménysorozat **(2021-2050 narratíva) szöveges és vizuális** bemutatása kiállítótérben értelmezhető médiumon (plakát, kijelző). * A közösen összeállított kiállításra el kell készülnie egy alternatív világban értelmezhető v**állalkozás koncepciónak,** amit a csapat vetített PITCH prezentációban ad elő**.** * valamint azt ezt szemléltető **diegetikus prototípusnak** választott eszközökkel megjelenítve.   *Értékelés módja: (milyen módszerekkel zajlik az értékelés {teszt, szóbeli felelet, gyakorlati demonstráció stb.})*  A pitch prezentáció és a leadott anyagok pontozásával.  *Az értékelés szempontjai (mi mindent veszünk figyelembe az értékelésben):*   * A tervezőpáros milyen mélységben tárta fel a téma társadalmi, környezeti és gazdasági vonatkozásait? * A kutatás során kiválasztott szűkebb saját téma és a kitalált alterego megalapozott-e. Milyen a környezeti, társadalmi és gazdasági indokoltsága? * A felvázolt narratíva **hihető** ugyanakkor **provokatív**, elgondolkodtató minősége * A narratíva bemutatásának vizuális minősége * Az alternatív világ bemutatásának részletessége és minősége * A felvázolt vállalkozás ötlet eredetisége * A diegetikus probe (mesélő modell) kidolgozásának részletessége, minősége * A feladat megoldása milyen mértékben felel meg a feladatkiírásnak? * A tervezési stúdium összképe – A koncepció bemutatása, annak vizuális és verbális kommunikációja, stb. – megfelelő-e? | | | | |
| *Az érdemjegy kiszámítása (az egyes értékelt követelmények eredménye hogyan jelenik meg a végső érdemjegyben? {pl. arányok, pontok, súlyok}):*  A félévi jegy komponensei: Értékelés:  • Aktivitás, jelenlét 10 % 91-100%: jeles  • A koncepció minősége 40 % 81-90%: jó  • Történetmesélés vizuális és szöveges eszközei 20 % 71-80%: közepes  • Prezentációk minősége 20 % 61-70%: elégséges | | | | |
| *Máshol/korábban szerzett tudás elismerése/ validációs elv:*   * + *teljeskörű beszámítás/elismerés lehetséges*   + *részleges beszámítás/elismerés lehetséges*   + *nincs lehetőség elismerésre/beszámításra* | | | | |
|  | *Kötelezően választani kell egy klímaválsággal foglalkozó filmet,* az alábbiak a mi ajánlásaink: The Human Element (2019)Before the Flood (2016)2040 (2019)  * Food Inc. (2008)  David Attenborough: A Life on Our Planet (2020)  * No Impact Man (2009) * The Day After Tomorrow (2004) - játékfilm * Kicsinyítés (2017) - játékfilm * Black Mirror - ‘Hated In the Nation’   *Kötelezően választani kell egy spekulatív irodalmi (eco sci-fi) művet, az alábbiak a mi ajánlásaink:*   * ***Andy Weir*:** A marsi (Mentőexpedíció) * ***Philip K. Dick:***Álmodnak-e az androidok elektronikus bárányokkal? * ***Frank Herbert:***A Dűne * ***Zágoni Balázs:*** A ​Gömb * ***Margaret Atwood:*** Guvat és Gazella * ***Emmi Itäranta:*** A teamesternő könyve * ***Barbara Kingsolver:*** Flight Behavior  [Ray Bradbury](https://www.agavekonyvek.hu/szerzo/ray-bradbury): Az illusztrált ember - rövidebb művekTed Chiang: Kilégzés és más novellák - rövidebb művek  * [az új IPCC report](https://www.ipcc.ch/report/ar6/wg1/) áttanuányozása is ajánlott | | | | |
|  | *Egyéb információk:*  A kurzust klímavédelmi szakértő bevonásával tartjuk, aki kezdetben előadással majd igény esetén konzultációval segíti a hallgatók munkáját.  **Gémesi Zsolt** - klímavédelem és design, ökodesign, körkörös gazdaság, életciklus elemzés szakértő  Amennyiben távoktatási rendszerben lennénk kénytelenek folytatni a kurzust, az órarendi idősávban Zoom előadást/konzultációt tartunk. A konzultációkon a MURAL appot használjuk  A jelen kurzus, illetve az annak során végzett tevékenység az Egyetem 2021. szeptember 1-én hatályba lépett Szellemitulajdon-kezelési Szabályzat 6. § (1) bekezdésének hatálya alá esik, így a résztvevő hallgatók a Szabályzat 6. § (3) bekezdésének megfelelően szerződést kötnek az Egyetemmel arról, hogy a kurzus során előállított szellemi alkotásaik átadásra kerülnek az Egyetem részére a hivatkozott szerződésben meghatározott feltétek szerint. | | | | |
|  | *Tanórán kívüli konzultációs időpontok és helyszín:* | | | | |